open-index/open-wikipedia-markdown huggingface dataset:
Λέναρτ Γιόχανσον

Ο **Νιλς Λέναρτ Γιόχανσον (**5 Νοεμβρίου 1929 – 4 Ιουνίου 2019) ήταν ο πέμπτος και, μέχρι σήμερα, ο μακροβιότερος πρόεδρος της ΟΥΕΦΑ, της Ένωσης των Ευρωπαϊκών Ποδοσφαιρικών ομοσπονδιών, από την εκλογή του στο συνέδριο της ΟΥΕΦΑ στη Μάλτα το 1990 μέχρι το 2007.

## Καριέρα
Ξεκίνησε ως παίκτης στο άθλημα του μπάντι στη Σουηδία για την ομάδα ΑΙΚ της Στοκχόλμης. Ο Γιόχανσον προσχώρησε ύστερα στις τάξεις της σουηδικής ποδοσφαιρικής ομοσπονδίας, της οποίας υπήρξε πρόεδρος από το 1984 έως το 1991. Ο Γιόχανσον είναι γνωστότερος για την καθιέρωση του Τσάμπιονς Λιγκ και την ανάθεση του Ευρωπαϊκού Πρωταθλήματος Ποδοσφαίρου του 1992 στη Σουηδία. Ο Γιόχανσον ονομάστηκε επίτιμος πρόεδρος της ΟΥΕΦΑ από τον διάδοχό του Μισέλ Πλατινί στο συνέδριο της ΟΥΕΦΑ στο Ντίσελντορφ, τον Ιανουάριο του 2007.

Τον Οκτώβριο του 2007, διορίστηκε μέλος της επιτροπής για την εισαγωγή του μπάντι στο Ολυμπιακό πρόγραμμα.

Το Βραβείο Λέναρτ Γιόχανσον (Lennart Johanssons pokal), το οποίο απονέμεται στο σουηδικό πρωτάθλημα ποδοσφαίρου ετησίως από το 2001, πήρε το όνομά του. 

## Προσωπική ζωή
Ο Γιόχανσον είχε παντρευτεί δύο φορές και είχε πέντε παιδιά. Το 2017 έμεινε χήρος, γιατί πέθανε η γυναίκα του Λόλα. Πέθανε τον Ιούνιο του 2019 σε ηλικία 90 ετών.

## Παραπομπές


## Εξωτερικοί σύνδεσμοι

* Lennart Johansson profile at uefa.com

Κατηγορία:Ποδόσφαιρο στη Σουηδία
Βαγγέλης Ντούλες

Ο **Ευάγγελος Ντούλες** (*Ευάγγελος Δούλες*, · Καλογοραντζή Αργυροκάστρου, 13 Νοεμβρίου 1968) είναι Έλληνας πολιτικός στην Αλβανία, και εκπρόσωπος της ελληνικής μειονότητας. Από το 2002, είναι πρόεδρος του Κόμματος Ένωσης Ανθρωπίνων Δικαιωμάτων, το οποίο εκπροσωπεί την ελληνική μειονότητα στο αλβανικό κοινοβούλιο.

Ο Ντούλες είναι απόφοιτος του Πανεπιστημίου των Τιράνων όπου σπούδασε αγγλική φιλολογία. Από το 2001 κατέχει αξίωμα στον νομό Αυλώνα. Το 2002-2006, καθώς και το 2007-2010, ο Ντούλες ήταν μέλος της Κοινοβουλευτικής Συνέλευσης του Συμβουλίου της Ευρώπης.

## Παραπομπές

Κατηγορία:Έλληνες ομογενείς πολιτικοί
Κατηγορία:Βορειοηπειρώτες
Κατηγορία:Βορειοηπειρώτες πολιτικοί
Κατηγορία:Αλβανοί πολιτικοί
Φάνος Κατελάρης

Ο **Φάνος Κατελάρης** (26 Αυγούστου 1996) είναι Κύπριος επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Απόλλωνα Λεμεσού. 

## Σταδιοδρομία σε συλλόγους
Από το 2013 είναι παίκτης της Ομόνοιας και έχει παραχωρηθεί 2 φορές με δανεισμό, στην Αλκή Λάρνακας (2013-14) και στον Ολυμπιακό Λευκωσίας (2014-15).

## Διεθνής σταδιοδρομία
Έχει αγωνιστεί με τις μικρές Εθνικές Κύπρου U19 και U21. 

Στις 22 Μαρτίου 2017, έκανε το ντεμπούτο του με την Εθνική Κύπρου σε μία φιλική νίκη με 3-1 επί του Καζακστάν, στην οποία σημείωσε και το πρώτο του γκολ. 

## Στατιστικά σταδιοδρομίας

### Συλλογικά

: *Μέχρι τις 21 Μαΐου 2019.* 

## Παραπομπές

## Εξωτερικοί σύνδεσμοι
* Προφίλ στο Cfa.com.cy 
* Προφίλ στο Transfermarkt.com 

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Β΄ Κατηγορίας Κύπρου
Μπαλς (Αλβανία)

Το **Μπαλς** ( ή Ballshi) είναι πόλη και πρώην δήμος στον νομό Φιέρ της νότιας Αλβανίας. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του δήμου Μαλλακάστρα. Ήταν η έδρα της πρώην επαρχίας Μαλλακάστρα. Ο πληθυσμός στην απογραφή του 2011 ήταν 7.657 κάτοικοι. 

## Όνομα
Ονομαζόταν «Γκλαβίνιτσα» κατά τη βουλγαρική κυριαρχία, ενώ αργότερα η πόλη ονομάστηκε Μπαλς προς τιμήν του ηγεμόνα Μπάλσα Β΄. Ήταν έδρα του καζά της Μαλκάσρα (τουρκική ονομασία της «Μαλλακάστρα») στο Σαντζάκι του Βερατίου στο Βιλαέτι των Ιωαννίνων κατά τη διάρκεια της οθωμανικής κυριαρχίας μεταξύ 1670 και 1912. 

## Ιστορία
αριστερά|μικρογραφία|Αρχαιολογικό Πάρκο Βυλλίδας
Το Μπαλς βρίσκεται κοντά στην αρχαία πόλη της Βυλλίδας, μια πόλη της ιλλυρικής περιόδου. Οι σλαβικές εισβολές του 6ου και 7ου αιώνα προκάλεσαν την παρακμή της πόλης, ενώ το Μπαλς χτίστηκε με υλικά που αρπάγησαν από την αρχαία πόλη. 

## Οικονομία
Η περιοχή γύρω από την πόλη διαθέτει πλούσια κοιτάσματα αργού πετρελαίου και έχει διάσπαρτες πετρελαιοπηγές οι οποίες δημιουργήθηκαν κατά τη διάρκεια της κομμουνιστικής δικτατορίας. Μόνο ένα μικρό τμήμα αυτών των πηγών λειτουργεί σήμερα, αλλά η πόλη διαθέτει ένα λειτουργικό διυλιστήριο, και οι εξαγωγές νάφθας είναι σημαντικές. 

Το διυλιστήριο ανήκε στην Taçi Oil μέσω της ARMO (Anika Mercuria Refinery Associated Oil, ιδιοκτησίας της Anika Enterprises). Το 2013, η ARMO πωλήθηκε στην εταιρεία Heaney Assets Corporation, εταιρεία από το Αζερμπαϊτζάν. 

## Αθλητισμός
Η ομάδα της πόλης ΚΦ Βύλλις Μπαλς, αγωνίζεται στο στάδιο Αντούς Μούτσα. 

## Παραπομπές


Κατηγορία:Πόλεις της Αλβανίας
Portal A Interactive

thumb|200px|Το λογότυπο της εταιρείας
Η **Portal A** είναι εταιρεία ψηφιακού περιεχομένου που δημιουργεί επώνυμες και αυθεντικές παραγωγές ψυχαγωγίας. Η Portal A ιδρύθηκε από τους Νέιτ Χαουτέλινγκ, Κάι Χάσον και Ζακ Μπλουμ. Η εταιρεία έχει γραφεία στο Σαν Φρανσίσκο και το κέντρο του Λος Άντζελες.

Στις αρχές του 2019, η εταιρεία σύναψε στρατηγική συνεργασία με την Wheelhouse Entertainment των Μπρεντ Μοντγκόμερι και Τζίμι Κίμελ, λαμβάνοντας μια μειοψηφία των μετοχών της εταιρείας. 

## Παραπομπές

Κατηγορία:Αμερικανικές εταιρίες παραγωγής κινουμένων σχεδίων
Ριπιδοφόρος (αρχαία Αίγυπτος)

[μικρογραφία|Ο Αντιβασιλέας του [Βασίλειο του Κους|Kους, Αμενχοτέπ Χουί (*Amenhotep called Huy*), μπροστά στον φαραώ Τουταγχαμών, κρατά το ριπίδιο με το μακρύ φτερό, το οποίο είναι ενδεικτικό της υψηλής θέσης που κατείχε δίπλα του.]]
Ο **ριπιδοφόρος** στην αρχαία Αίγυπτο ήταν ένας από τους αυλικούς του φαραώ. Ακριβέστερα, ονομάζεται "*Ο φέρων την βεντάλια στο δεξί πλευρό του Βασιλιά*" (στα ιερογλυφικά: *ṯa(.y)-ḫw ḥr wnmy n nsw)*. Ο κάτοχος του αξιώματος αυτού ήταν ένα ιδιαίτερα σημαντικό πρόσωπο στο βασιλικό ανάκτορο, με μεγάλη επιρροή. Ορισμένες φορές ο τίτλος αναφέρεται και ως "*Ο φέρων την βεντάλια του δεξιού χεριού του Βασιλιά*". 

Από τον τίτλο και μόνο συνάγεται ότι το πρόσωπο αυτό βρισκόταν πολύ κοντά στον φαραώ. Την εποχή της βασιλείας του Αμενχοτέπ Β΄ και του Τούθμωση Δ΄ της 18ης Δυναστείας, τον τίτλο του *Ριπιδοφόρου στο δεξί πλευρό του Βασιλιά* έφεραν αξιωματούχοι όπως ο Αντιβασιλέας του Κους, ο Μεγάλος επιστάτης του Οίκου του φαραώ, και διάφοροι παιδαγωγοί, όπως ο Σενετζέμ (Sennedjem) του Τουταγχαμών. Ανάμεσα στους σημαντικούς Αιγύπτιους που κατείχαν το αξίωμα αυτό ήταν και ο Maiherpri, ο οποίος ενταφιάστηκε στην Κοιλάδα των Βασιλέων (στον τάφο KV36).   

Σε διάφορες αναπαραστάσεις, όπως τοιχογραφίες, οι ριπιδοφόροι απεικονίζονται κρατώντας έναν ανεμιστήρα -  που αποτελείται από μία λαβή επάνω στην οποία είναι στερεωμένο ένα μακρύ φτερό.   

## Δείτε επίσης

* Wikipedia, Ο τάφος του ριπιδοφόρου Αμενχοτέπ Χουί (ΤΤ40).
*Wikipedia, O ριπιδοφόρος Maiherpri.
*Wikipedia, Fan-bearer on the Right Side of the King

## Παραπομπές

Αρχείο:Pharao Tut.jpg|O ριπιδοφόρος - αντιβασιλέας του Κους, Αμενχοτέπ Χουί, μπροστά στον βασιλιά Τουταγχαμών. 


Κατηγορία:Αρχαίοι αιγυπτιακοί τίτλοι
Κατάλογος των μελών του Ευρωπαϊκού Κοινοβουλίου για την Ελλάδα, 2019-2024

class="infobox" width=282 style="font-size: 100%;"
-
style="background: #FFFBFF; text-align: center; color:black" colspan="2" | **Ευρωβουλευτές Ελλάδας για το <br />[[9ο Ευρωπαϊκό Κοινοβούλιο]]**
-
 colspan="3" style="text-align:center;"|
-
**Προηγούμενη Σύνθεση**
2014-2019
-
**Επόμενη Σύνθεση**
2024-2029
-
**Αριθμός Εδρών**
21
-
style="background: #EFEFEF; text-align: center; color:black" colspan="2"  **Ιστοσελίδα**
-
style="background: #FFFBFF; text-align: center; color:black" colspan="2"  Ιστοσελίδα Ευρωπαϊκού Κοινοβουλίου για τους Ευρωβουλευτές της Ελλάδας
}

Στο παρόν λήμμα περιέχεται κατάλογος με τα 21 μέλη του Ευρωπαϊκού Κοινοβουλίου από την Ελλάδα την περίοδο 2019-2024, όπως διαμορφώθηκε με τις ελληνικές ευρωεκλογές 2019.

## Ο αρχικός κατάλογος
Με βάση τις ελληνικές ευρωεκλογές 2019 και την καταμέτρηση των σταυρών προτίμησης στους υποψήφιους ευρωβουλευτές, εξελέγησαν οι κάτωθι: 

## Ο κατάλογος στο τέλος της περιόδου
Με βάση τις αλλαγές που πραγματοποιήθηκαν, κατόπιν της εκλογικής διαδικασίας, οι ευρωβουλευτές της Ελλάδος είναι οι κάτωθι: 

## Παραπομπές


## Εξωτερικοί σύνδεσμοι
* 


Κατηγορία:Κατάλογοι που αφορούν την Ελλάδα
Κατηγορία:Κατάλογοι που αφορούν την Ευρωπαϊκή Ένωση
Ελλαδα
Σάντα Κέρκυρας

Η **Σάντα** είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 31 κατοίκους.

## Πληθυσμός

## Παραπομπές





Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Γουργούθακας

Ο **Γουργούθακας** είναι σπήλαιο της Ελλάδας. Βρίσκεται στο νομό Χανίων  της Κρήτης  και η είσοδός του τοποθετείται στα Λευκά Όρη σε υψόμετρο 1600 μέτρων . Είναι το βαθύτερο σπήλαιο στην Ελλάδα που έχει ανακαλυφθεί. Έχει βάθος 1.208 μέτρων και είναι το 43ο βαθύτερο σπήλαιο του κόσμου.

Ο Γουργούθακας ανακαλύφθηκε το 1990 από την Σπηλαιολογική Αποστολή της ομάδας Καταμαράν, η οποία προέρχεται από το Μονμπελιάρ (en) της Γαλλίας. Το 1998, η ίδια ομάδα έφτασε στην μικρή λίμνη (φρεάτιο) στο βυθό, σε βάθος 1.208 μέτρων. Η κύρια λίμνη δεν έχει ακόμα εξερευνηθεί.

Το σπήλαιο είναι κυρίως ένας βαθύς κατακόρυφος άξονας, γεμάτος με τεμνόμενες καμάρες και τεράστιους σταλαγμίτες και σταλακτίτες. Λόγω της διαμόρφωσης του σπηλαίου, η εξερεύνηση του απαιτεί εξειδικευμένο εξοπλισμό, καθώς και εμπειρία.

## Παραπομπές

Κατηγορία:Σπήλαια της Ελλάδας
Κατηγορία:Γεωγραφικοί σχηματισμοί της Κρήτης
Λε Ντουκ Θο

Ο **Λε Ντουκ Θο** (βιετναμέζικα: Lê Đức Thọ (Βιετναμέζικα: [lē ɗɨk tʰɔˀ], 10 Οκτωβρίου 1911&nbsp;– 13 Οκτωβρίου 1990), γεννήθηκε με το όνομα **Φαν Ντιν Χάι** στην επαρχία Ναμ Ντιν, ήταν Βιετναμέζος επαναστάτης, στρατηγός, διπλωμάτης και πολιτικός. Παρά την άρνησή του, ήταν ο πρώτος βιετναμέζος που κέρδισε το Νόμπελ Ειρήνης από κοινού με τον Υπουργό Εξωτερικών των Ηνωμένων Πολιτειών Χένρι Κίσινγκερ το 1973.

Το 1930, ο Λε Ντουκ Θο συνέβαλε στην ίδρυση του Κομμουνιστικού Κόμματος της Ινδοκίνας. Οι γαλλικές αποικιακές αρχές τον φυλάκισαν από το 1930 έως το 1936 και πάλι από το 1939 έως το 1944. Μετά την απελευθέρωσή του το 1945, συμμετείχε στην ηγεσία των Βιέτ Μινχ μέχρι το 1954, όταν υπεγράφησαν οι συμφωνίες της Γενεύης και το Βιετνάμ ανεξαρτητοποιήθηκε. Το 1948 βρισκόταν στο Νότιο Βιετνάμ ως Αναπληρωτής Γραμματέας και επικεφαλής του Τμήματος Οργάνωσης του Κόμματος Επιτροπής της Κοτσινκίνας. Στη συνέχεια εντάχθηκε στο πολιτικού γραφείο Λάο Ντονγκ του Κόμματος των Εργαζομένων του Βιετνάμ το 1955, σήμερα γνωστό ως Κομμουνιστικό Κόμμα του Βιετνάμ. Ο Θο επέβλεψε την Κομμουνιστική εξέγερση που ξεκίνησε το 1956 εναντίον της κυβέρνησης του Νοτίου Βιετνάμ. Το 1963 ο Θο υποστήριξε τις κομματικές εκκαθαρίσεις για το ψήφισμα 9.

## Παραπομπές


## Εξωτερικοί σύνδεσμοι
* 

Κατηγορία:Βραβευμένοι με Νόμπελ Ειρήνης
Κατηγορία:Βιετναμέζοι πολιτικοί
Διοργανώσεις Ε.Π.Σ. Ανατολικής Αττικής 2018–19

Για την **περίοδο 2018–19**, η Ένωση Ποδοσφαιρικών Σωματείων Ανατολικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Ανατολικής Αττικής.

Η πρωταθλήτρια της ΕΠΣ Ανατολικής Αττικής έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ανατολικής Αττικής, αποκτά το δικαίωμα συμμετοχής στο Κύπελλο Ελλάδας της επόμενης αγωνιστικής περιόδου

## Πρωτάθλημα

Για την περίοδο 2018–19, η δομή του πρωταθλήματος της Ε.Π.Σ. Ανατολικής Αττικής είναι η εξής:

* Α΄ Κατηγορία (1 όμιλος)
* Β΄ Κατηγορία (1 όμιλος)
* Γ΄ Κατηγορία (1 όμιλος)



### Α´ Κατηγορία
Η πρώτη κατηγορία του πρωταθλήματος Ε.Π.Σ.Ανατολικής Αττικής 2017-2018 αποτελείται από 16 συλλόγους. Η πρωταθλήτρια ομάδα θα προβιβαστεί στην Γ´ Εθνική ενώ οι δύο ομάδες που θα συγκεντρώσουν τους λιγότερους βαθμούς θα υποβιβαστούν στη Β´ κατηγορία Ε.Π.Σ.ΑΝ.Α.

Πρωταθλητής για την περίοδο 2018-19 ανακηρύχθηκε ο **ΓΣ Μαρκό**, λόγω καλύτερης διαφοράς τερμάτων από τον ισόβαθμό του Κυανό Αστέρα Βάρης.

Πηγή: ΕΠΣΑΝΑ

### Β´ Κατηγορία
Η δεύτερη κατηγορία αποτελείται και αυτή από 16 συλλόγους. Τρεις ομάδες προβιβάζονται στην Α κατηγορία, οι 2 πρώτοι απ'ευθείας και ο νικητης του αγώνα κατάταξης μεταξύ 3ου και 4ου. Οι τρεις αυτές ομάδες ήταν οι ΑΟ Κορωπί, ΠΑΣ Ωρωπού και Σαρωνικός Αναβύσσου που επικράτησε του ΑΟ Κρυονερίου στο μπαράζ για την 3η θέση.

Ο τελευταίος στην κατάταξη ΑΟ Αυλώνα υποβιβάστηκε στη Γ κατηγορία , όπως και ο προτελευταίος Αετός Πικερμίου που ηττήθηκε από τον 3ο της Γ Κατηγορίας σε αγώνα διαβάθμισης.

Πηγή: ΕΠΣΑΝΑ

### Γ΄ Κατηγορία
Με 15 ομάδες διεξήχθη το πρωτάθλημα της Γ κατηγορίας. Η Δόξα Άνοιξης που αγωνίστηκε πρώτη φορα στο πρωτάθλημα (από το 2015 συμμετείχε  μόνο στα πρωταθλήματα υποδομών) κατέκτησε το πρωτάθλημα. Την ακολούθησαν στη Β κατηγορία ο  Μαύρος Αετός ως 2ος και οι Νικητές Ανθούσας μετά από αγώνα μπαράζ με τον προτελευταίο της Β κατηγορίας Αετό Πικερμίου.

Πηγή: ΕΠΣΑΝΑ

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ανατολικής Αττικής.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ανατολικής Αττικής
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Αλέξιος Καστρινός

Ο **Αλέξιος Καστρινός** (γεν. 1968, Γαστούνη) είναι Έλληνας πολιτικός και δήμαρχος Γαστούνης (από το 2011 και έπειτα δήμαρχος Πηνειού) από το 2006 έως το 2019 και υποψήφιος βουλευτής με την Νέα Δημοκρατία. 

## Βιογραφία
Σπούδασε Μαθηματικά στο Πανεπιστήμιο Ιωαννίνων, απ'όπου αποφοίτησε το 1992. Μιλά ελληνικά και αγγλικά.
Το 2002 εξελέγη στο δημοτικό συμβούλιο Γαστούνης και το 2003 έγινε πρόεδρος του. 

## Παραπομπές


Κατηγορία:Έλληνες πολιτικοί
Μάγκνους Χίρσφελντ

Ο **Μάγκνους Χίρσφελντ** (*Magnus Hirschfeld*, 14 Μαΐου 1868 - 14 Μαΐου 1935) ήταν Γερμανός γιατρός και σεξολόγος, εκπαιδευμένος κυρίως στη Γερμανία. Η έδρα του ήταν στο Σαρλότενμπουργκ του Βερολίνου κατά την περίοδο της Δημοκρατίας της Βαϊμάρης. Ένας ειλικρινής υποστηρικτής των σεξουαλικών μειονοτήτων, ο Χίρσφελντ ίδρυσε την Επιστημονική-Ανθρωπιστική Επιτροπή. Ο ιστορικός Ντάστιν Γκολτζ χαρακτήρισε την ομάδα αυτή ότι έφερε εις πέρας «την πρώτη υπεράσπιση των δικαιωμάτων των ομοφυλόφιλων και των τρανς». «Οι ριζοσπαστικές ιδέες του Χίρσφελντ άλλαξαν τον τρόπο σκέψης των Γερμανών για τη σεξουαλικότητα». Ο Χίρσφελντ ήταν στο στόχαστρο της δεξιάς επειδή ήταν Εβραίος και ομοφυλόφιλος και το 1920 χτυπήθηκε από τους λαϊκούς ακτιβιστές.

## Παραπομπές


Κατηγορία:Γερμανοί ιατροί
Κατηγορία:Γερμανοί συγγραφείς
Κατηγορία:ΛΟΑΤ πρόσωπα από τη Γερμανία
Κατηγορία:ΛΟΑΤ Εβραίοι
Κατηγορία:Γερμανοεβραίοι
Κατηγορία:Γερμανοί φεμινιστές
Κατηγορία:Εβραίοι φεμινιστές
Πόνος και δόξα

Το ***Πόνος και δόξα*** (πρωτότυπος τίτλος: ***Dolor y gloria***) είναι ισπανική δραματική ταινία του 2019 σε σκηνοθεσία και σενάριο του Πέδρο Αλμοδόβαρ. Πρωταγωνιστούν οι Αντόνιο Μπαντέρας, Ασιέρ Ετξεαντία, Πενέλοπε Κρουζ, Λεονάρντο Σμπαράλια και Χουλιέτα Σεράνο. Η ταινία κυκλοφόρησε στην Ισπανία στις 22 Μαρτίου 2019 από τη Sony Pictures Releasing.

## Διανομή
* Αντόνιο Μπαντέρας ως Σαλβαδόρ Μάγιο
* Πενέλοπε Κρουζ ως Χασίντα, η μητέρα του Σαλβαδόρ
**Χουλιέτα Σεράνο ως η μητέρα σε μεγάλη ηλικία
* Ραούλ Αρέβαλο ως ο πατέρας
* Λεονάρντο Σμπαράλια ως Φεδερίκο
* Ασιέρ Ετξεαντία ως Αλμπέρτο Κρέσπο
* Νόρα Νάβας ως Μερσέντες
* Σεσίλια Ροτ ως Ζουλέμα
* Κίτι Μάνβερ

## Βραβεία/Διακρίσεις
Επιλέχθηκε για να διαγωνιστεί για τον Χρυσό Φοίνικα στο φεστιβάλ των Καννών του 2019, όπου ο Μπαντέρας κέρδισε το βραβείο καλύτερου ηθοποιού και ο Αλμπέρτο Ιγκλέσιας κέρδισε το βραβείο καλύτερου σάουντρακ.

Στα Βραβεία Ευρωπαϊκού Κινηματογράφου κέρδισε στις κατηγορίες: καλύτερου ηθοποιού (Μπαντέρας) και σχεδιασμού παραγωγής. Επίσης, ήταν υποψήφια για το Όσκαρ Ξενόγλωσσης Ταινίας στα 92α Βραβεία Όσκαρ και για τη Χρυσή Σφαίρα Καλύτερης Ξενόγλωσσης Ταινίας.

Στα Βραβεία Γκόγια του 2020 ήταν υποψήφια σε δεκαπέντε κατηγορίες και κέρδισε σε επτά, μεταξύ των οποίων της καλύτερης ταινίας, καλύτερου σκηνοθέτη, καλύτερου ηθοποιού (Μπαντέρας) και Β' γυναικείου ρόλου (Χουλιέτα Σεράνο).

## Παραπομπές

## Εξωτερικοί σύνδεσμοι
*

Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ισπανικές ταινίες συσχετιζόμενες με ΛΟΑΤ
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες του 2019
Κατηγορία:Ταινίες γυρισμένες στη Μαδρίτη
Κατηγορία:Βραβείο Γκόγια καλύτερης ταινίας
Κατηγορία:Ταινίες με θέμα την κατάθλιψη
Επισκοπή Κύθνου

Η **Επισκοπή** είναι παραθαλάσσιος οικισμός της Κύθνου στο νομό Κυκλάδων. Σύμφωνα με την απογραφή του 2011, ο πληθυσμός της  ανέρχεται στους 8 μόνιμους κατοίκους.

## Γενικά στοιχεία
Η Επισκοπή βρίσκεται στο βορειοδυτικό τμήμα του νησιού και ανήκει στη τοπική κοινότητα Κύθνου. Απέχει 2 χιλιόμετρα από το λιμάνι του Μέριχα και 5 χιλιόμετρα από τη Χώρα της Κύθνου. Το 1971 κατεγράφη για πρώτη φορά σε απογραφή, ενώ το 1981 αναγνωρίστηκε επίσημα ως οικισμός της κοινότητας Δρυοπίδος, ενώ από το 1997 ανήκει στον δήμο Κύθνου. Ο οικισμός αποτελεί τόπο παραθερισμού για ντόπιους και επισκέπτες. Στην περιοχή της Επισκοπής μετά από ανασκαφές που πραγματοποιήθηκαν ανακαλύφθηκε και μελετήθηκε ένα αρχαίο νεκροταφείο.

## Πολιτισμός
Στις 6 Αυγούστου πραγματοποιείται το πανηγύρι της Μεταμόρφωσης του Σωτήρος.

## Δημογραφία

## Παραπομπές


Κατηγορία:Χωριά της Κύθνου
Πολιτική Επιτροπή Κυπριακού Αγώνα

Η **Πολιτική Επιτροπή Κυπριακού Αγώνα (ΠΕΚΑ)** ήταν η πολιτική πτέρυγα της ΕΟΚΑ που πολέμησε κατά των βρετανών με στόχο την αυτοδιάθεση-ένωση της Κύπρου με την Ελλάδα, από το 1955 έως το 1959. Ιδρύθηκε τον Ιούλιο του 1956 με τους εξής στόχους:

* Να συντονίσει το πολιτικό και στρατιωτικό αγώνα.
* Να ανυψώσει το ηθικό του λαού.
* Να διαφωτίσει την παγκόσμια κοινή γνώμη για τον αγώνα και τους στόχους του.
* Να κρατήσει τους ελληνοκύπριους ενωμένους στο αίτημα τους για ένωση με την Ελλάδα.

Ο πρώτος πρόεδρος ήταν ο Ρένος Λυσιώτης, τον οποίο διαδέχθηκε ο Μιχάλης Μαραθεύτης. Το 1958 τον διαδέχθηκε ο Τάσσος Παπαδόπουλος, μετέπειτα πρόεδρος της Κύπρου.

Κατηγορία:Ιστορία της Κύπρου
Γαντρομάντρα Κύθνου

Η **Γαντρομάντρα**, επίσης γνωστή ως **Γαϊδουρόμαντρα**, είναι παραθαλάσσιος οικισμός. Ανήκει στην Τοπική Κοινότητα Δρυοπίδας, του Δήμου Κύθνου της Περιφερειακής Ενότητας Κέας - Κύθνου.

Σύμφωνα με την απογραφή του 2011 δεν έχει μόνιμους κατοίκους. Στην απογραφή του 1991 ο πληθυσμός της Γαντρομάντρας αναγόταν στους 4 μόνιμους κατοίκους. Με την απογραφή του 2001 ο πληθυσμός του οικισμού αναγόταν στους 2 μόνιμους κατοίκους. Η Γαντρομάντρα βρίσκεται σε υψόμετρο 11 μέτρων.

## Δημογραφία

## Παραπομπές


Κατηγορία:Χωριά της Κύθνου
Κατηγορία:Εγκαταλελειμμένα χωριά του νομού Κυκλάδων
Εθνική Γλυπτοθήκη

Η **Εθνική Γλυπτοθήκη** είναι μουσείο γλυπτικής που βρίσκεται στην Αθήνα της Ελλάδας. Πρόκειται για παράρτημα της Εθνικής Πινακοθήκης της Ελλάδας. Το μουσείο ιδρύθηκε το 2004 και έγινε η πρώτη Εθνική Γλυπτοθήκη της Ελλάδας. Στεγάζει μία μόνιμη συλλογή ελληνικής γλυπτικής από τον 19ο και τον 20ο αιώνα και προσωρινές εκθέσεις, κυρίως γλυπτικής. Το μουσείο στεγάζεται σε δύο κτίρια των πρώην βασιλικών στάβλων και περιβάλλεται από μία έκταση 6.500 τ.μ., που βρίσκεται στο Άλσος Στράτου στο Γουδί.

Μέχρι στιγμής, το μουσείο φιλοξένησε δύο προσωρινές εκθέσεις. Την έκθεση *[[Μαρίνο Μαρίνι]] (1901-1980)* (Ιούνιος-Οκτώβριος 2006) και μία αναδρομική έκθεση του Γιαννούλη Χαλεπά (Φεβρουάριος-Σεπτέμβριος 2007).

## Παραπομπές


## Εξωτερικοί σύνδεσμοι

* Σελίδα τη Εθνική Γλυπτοθήκης στον ιστότοπο της Εθνικής Πινακοθήκης Αθηνών

Κατηγορία:Μουσεία στην Αθήνα
Κατηγορία:Μουσεία τέχνης στην Ελλάδα
Κατηγορία:Εθνικά μουσεία της Ελλάδας
Καλό Λιβάδι Κύθνου

Το **Καλό Λιβάδι**, επίσης γνωστό ως **Καλό Λειβάδι**, είναι παραθαλάσσιος οικισμός της Κύθνου στον νομό Κυκλάδων. Βρίσκεται στο ανατολικό τμήμα του νησιού και απέχει από τη Χώρα 18 χιλιόμετρα. Σύμφωνα με την απογραφή του 1991 το Καλό Λιβάδι δεν είχε μόνιμους κατοίκους ενώ Το 2001 είχε 10 κατοίκους. Σύμφωνα με την απογραφή του 2011 δεν έχει μόνιμο πληθυσμό. Στη βόρεια πλευρά της παραλίας του οικισμού βρίσκεται πάνω σε ένα βράχο το εξωκκλήσι της Παναγιάς της Καλολιβαδιώτισας ή Παναγίας της Καλολιβαδιανής. Ο οικισμός έλαβε το όνομά του από ένα λιβάδι που βρίσκεται σε μικρή απόσταση.

## Απογραφή πληθυσμού

## Παραπομπές


Καλο Λιβαδι
Δέκατη όγδοη δυναστεία Φαραώ

[μικρογραφία|Κεφαλή αγάλματος της [Φαραώ Χατσεψούτ, με ανδρικά χαρακτηριστικά φαραωνικής εξουσίας (γένι).|εναλλ.=|αριστερά|157x157εσ]]
Η **Δέκατη όγδοη δυναστεία Φαραώ** (18η, αγγλικά: Dynasty XVIII) χρονολογικά τοποθετείται μεταξύ 1550-1295 π.Χ. και εγκαινίασε το Νέο Βασίλειο της Αιγύπτου (1550-1069 π.Χ.), στο οποίο συμπεριλαμβάνονται επίσης η 19<sup>η</sup> (1295 – 1186 π.Χ.) και η 20<sup>η</sup> Δυναστεία (1186 – 1069 π.Χ.). 

H 18η δυναστεία είναι γνωστή και ως Δυναστεία των Τουθμωσιδών, από τους τέσσερις φαραώ της που είχαν το όνομα "Τούθμωσις". Οι δύο τελευταίες δυναστείες του Νέου Βασιλείου είναι γνωστές και ως περίοδος των Ραμσίδων, λόγω της βασιλείας του Ραμσή Β', ενός από τους σημαντικότερους φαραώ, του οποίου το όνομα έλαβαν και πολλοί από τους βασιλείς που τον διαδέχτηκαν, σε ανάμνησή του.

H 18η Δυναστεία διαιρείται στην λεγόμενη "Προ-Αμάρνα" και την "Μετά-Αμάρνα" περίοδο. Η τελευταία ξεκινά με την άνοδο στον θρόνο του Αμενχοτέπ Δ΄ ή Ακενατέν, το 1352 π.Χ. Ο Ακενατόν ίδρυσε μία νέα πρωτεύουσα στη θέση Akhetaten, όπου βρίσκεται η σημερινή Αμάρνα και καθιέρωσε την λατρεία του ηλιακού δίσκου Ατέν, ως μία και μοναδική θεότητα, μεταφέροντας το κέντρο βάρους της πολιτικής και θρησκευτικής ζωής της Αιγύπτου από τις Θήβες στην Ακετατέν και ακυρώνοντας την παραδοσιακή λατρεία του Άμωνα. Για τον λόγο αυτό μάλιστα άλλαξε και το όνομά του, ώστε να περιέχει το όνομα του θεού Ατέν, αντί του Άμωνα-Ρα.

## Πίνακας των Φαραώ

## Γενεαλογικό δένδρο της 18ης δυναστείας

## Παραπομπές


## Δείτε επίσης
* Κατάλογος δυναστειών της αρχαίας Αιγύπτου
* Νέο βασίλειο (αρχαία Αίγυπτος)

## Βιβλιογραφία - Πηγές
*Shaw, I. 2003, The Oxford History of Ancient Egypt, chapter 9, Bryan, B. M.: The 18th Dynasty before the Amarna Period (c.1550-1352 B.C.), chapter 10, Dijk, J. Van: The Amarna Period and the Later New Kingdom (c.1352-1069 B.C).  Oxford University Press, Oxford.
*Mieroop, M. Van De. 2011, A History of Ancient Egypt, Wiley-Blackwell, Oxford.
*Κοπανιάς, Κ. 2015, Εισαγωγή στην Ιστορία και Αρχαιολογία της Εγγύς Ανατολής, Αθήνα: Σύνδεσμος Ελληνικών Ακαδημαϊκών Βιβλιοθηκών, Ψηφιακό Αποθετήριο Κάλλιπος, Ελληνικά ηλεκτρονικά ακαδημαϊκά συγγράμματα.

Κατηγορία:Δυναστείες της αρχαίας Αιγύπτου
Ευρωπαϊκό Πρωτάθλημα Ενόργανης Γυμναστικής 2017

Το 7ο **Ευρωπαϊκό Πρωτάθλήμα Ενόργανης Γυμναστικής**, πραγματοποιήθηκε από τις 19 έως τις 23 Απριλίου 2017 στο Κλουζ. Ήταν η δεύτερη έκδοση που φιλοξενήθηκε στη Ρουμανία, μετά την γυναικεία μορφή το 1957, που πραγματοποιήθηκε στην Αίθουσα Φλορέασκα. 

Η Ρουμανία υπέβαλε επιτυχή υποψηφιότητα για την διεξαγωγή του πρωταθλήματος το 2017, κερδίζοντας την υποψηφιότητα του Όντενσε στη Δανία. Στο διαγωνισμό συμμετείχαν 297 αθλητές (178 άνδρες, 119 γυναίκες) από 37 χώρες. Η Νάντια Κομανέτσι ονομάστηκε επίσημος Πρέσβης του πρωταθλήματος. 

Το Πρωτάθλημα πραγματοποιήθηκε στο Πολυχρηστικό στάδιο του Κλουζ με χωρητικότητα 7.700 θέσεων.  

Η διοργανώτρια Ρουμανία κέρδισε συνολικά 4 μετάλλια: 2 χρυσά, ένα ασήμι και ένα χάλκινο. Για την Ελλάδα, ο Λευτέρης Πετρούνιας κέρδισε χρυσό μετάλλιο στους κρίκους. 

## Παραπομπές

Κατηγορία:Ενόργανη γυμναστική στην Ευρώπη
Κατηγορία:Γυμναστική το 2017
Κατηγορία:Αθλητισμός στη Ρουμανία
Black Devil (τσιγάρα)

**Black Devil** είναι Ολλανδική μάρκα από τσιγάρα, που τώρα ανήκει και κατασκευάζεται από την *Heupink & Bloemen*.

## Γαλλία
Από τον Μάρτιο του 2010, τα αρωματισμένα τσιγάρα δεν μπορούν πλέον να πουληθούν στη Γαλλία σε μία προσπάθεια της Γαλλικής Κυβέρνησης να καταπολεμήσει το κάπνισμα των εφήβων. Έτσι, η Finest Flavour σοκολατένια παραλλαγή έγινε η Γκρι Γεύση και το φίλτρο δεν είναι πια γλυκό ή αρωματισμένο με τη γεύση της σοκολάτας. Η μάρκα συνεχίζει να πουλάει αρωματισμένα τσιγάρα εκτός της Γαλλίας.

## Συσκευασία

Όλες οι ποικιλίες παρουσιάζονται σε ένα «άκαμπτο» πακέτο με τη λέξη «Black Devil» (= Μαύρος Διάβολος) στο κέντρο της συσκευασίας. Υπάρχει επίσης ένα λογότυπο που αποτελείται από έναν κόκκινο κύκλο με έναν στυλαρισμένο, μαύρο και χαμογελαστό μικρό διάβολο, που κρατάει ένα ασημί πιρούνι. Οι τρεις τύποι πακέτων (Finest Flavour, Ειδική Γεύση, Pink) διαφέρουν σημαντικά στο χρώμα, το πρώτο είναι μαύρο, το δεύτερο είναι γκρίζο, και το τρίτο είναι ροζ. Τα τσιγάρα και φίλτρα τσιγάρων επίσης έχουν το χρώμα του πακέτου, και έχουν επίσης το χρώμα της συσκευασίας που τους αποδίδεται: μαύρα τσιγάρα για το μαύρο πακέτο βανίλιας, ροζ τσιγάρα για το ροζ φυσιολογικό πακέτο, πράσινα τσιγάρα για το πακέτο πράσινου μινθέλαιου κ.ο.κ.

## Αγορές
Τα Black Devil τσιγάρα πωλούνται στις ακόλουθες χώρες: Βέλγιο, Ολλανδία, Γερμανία, Γαλλία, Ελβετία, Αυστρία, Πορτογαλία (δεν πωλούνται πια εξαιτίας των Ευρωπαϊκών νόμων),
Ιταλία, Πολωνία, Σλοβενία, Λετονία, Ρωσία, Ισπανία, Ισραήλ, Μυανμάρ, Ταϊβάν, Νότια Κορέα και Ιαπωνία.

## Προϊόντα
* Black Devil με Γεύση Σοκολάτας
* Black Devil με Ειδική Γεύση
* Black Devil Μαύρα
* Black Devil Ροζ
* Black Devil Κίτρινα
* Black Devil Πράσινα (με γεύση μέντας)
* Black Devil Κεράσι
* Black Devil Πάγος
* Black Devil Χρυσά
* Black Devil με Γεύση Καφέ

Παρακάτω είναι όλες οι τωρινές μάρκες από Black Devil που πωλούνται, με επίπεδα Πίσσας, Νικοτίνης και συμπεριλαμβανομένου Μονοξειδίου του άνθρακα.

## Δείτε επίσης
* Τσιγάρο
* Κάπνισμα

## Βιβλιογραφικές αναφορές


Κατηγορία:Κάπνισμα
Παγκόσμιο Πρωτάθλημα Συλλόγων Ποδοσφαίρου 2005

Το Παγκόσμιο Κύπελλο Συλλόγων 2005 είναι το πρώτο που διεξάγεται μετά από εκείνο του 2000. Το Παγκόσμιο Κύπελλο Συλλόγων 2005 σήμανε ότι η διοργάνωση αυτή θα αντικαταστήσει το Διηπειρωτικό Κύπελλο (τελευταία διοργάνωση 2004). To τουρνουά διεξήχθη στην Ιαπωνία από τις 11 Δεκεμβρίου έως τις 18 Δεκεμβρίου 2005. Νικήτρια ομάδα αναδείχθηκε η βραζιλιάνικη Σάο Πάολο.

## Συμμετέχουσες ομάδες

## Αγώνες

### Προημιτελικοί

### Ημιτελικοί

### Μικρός Τελικός

### Τελικός

## Τελική Κατάταξη

## Παραπομπές


2005
Τζιν Ρόντενμπερι

Ο **Τζιν Ρόντενμπερι** (, 19 Αυγούστου 1921 – 24 Οκτωβρίου 1991) ήταν ένας Αμερικανός σεναριογράφος, παραγωγός και δημιουργός ταινιών και τηλεοπτικών σειρών. Είναι περισσότερο γνωστός από τη δημιουργία του franchise του Σταρ Τρεκ. Γεννήθηκε το 1921 στο Ελ Πάσο του Τέξας στις ΗΠΑ και μεγάλωσε στο Λος Άντζελες, ενώ είχε καταταγεί στη στρατιωτική αεροπορία κατά τη διάρκεια του Β΄ Παγκσμίου Πολέμου όπου και πολέμησε. Μετα τον πόλεμο έγινε αστυνομικός στο Λος Άντζελες, όπου και άρχισε να γράφει σενάρια επεισοδίων για τηλεοπτικές σειρές. Πέθανε το 1991 στη Σάντα Μόνικα της Καλιφόρνια στις ΗΠΑ.

Ο Τζιν Ρόντενμπερι ξεκίνησε την καριέρα του ως σεναριογράφος διαφόρων επεισοδίων τηλεοπτικών σειρών. Το 1964 ξεκίνησε να δημιουργεί την Αρχική σειρά Σταρ Τρεκ, η οποία είχε μεγάλη επιτυχία, και αργότερα, αναμείχθηκε στην παραγωγή του Σταρ Τρεκ: Η Επόμενη Γενεά, στην οποία αναμείχθηκε μέχρι και τον θάνατο του το 1991.

## Φιλμογραφία
### Κινηματογράφος
* *[[Pretty Maids All in a Row]]*
* *[[Star Trek: The Motion Picture]]*
* *[[Star Trek II: The Wrath of Khan]]*
* *[[Star Trek III: The Search for Spock]]*
* *[[The Fantasy Film Worlds of George Pal]]*
* *[[Star Trek IV: The Voyage Home]]*
* *[[Star Trek V: The Final Frontier]]*
* *[[Star Trek VI: The Undiscovered Country]]*

### Τηλεόραση
* *Highway Patrol*
* *Mr. District Attorney*
* *I Led Three Lives*
* *Dr. Christian*
* *Have Gun–Will Travel*
* *The Lieutenant*
* *[[Σταρ Τρεκ: Η Αρχική Σειρά]]*
* *[[Σταρ Τρεκ: Η Σειρά Κινουμένων Σχεδίων]]*
* ''Σταρ Τρεκ: Η Επόμενη Γενεά''

## Παραπομπές


## Εξωτερικοί σύνδεσμοι
* Επίσημη ιστοσελίδα Ροντένμπερρι
* 

Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί κινηματογραφιστές
Κατηγορία:Αμερικανοί μυθιστοριογράφοι
Κατηγορία:Αμερικανοί ουμανιστές
Κατηγορία:Σταρ Τρεκ
Σχέσεις Κύπρου και Ηνωμένων Αραβικών Εμιράτων

Οι **σχέσεις Κύπρου–Ηνωμένων Αραβικών Εμιράτων** είναι οι σχέσεις μεταξύ της Κύπρου και των Ηνωμένων Αραβικών Εμιράτων. Τα ΗΑΕ έχουν πρεσβεία στην Λευκωσία, ενώ η Κύπρος διατηρεί πρεσβεία στο Άμπου Ντάμπ και γενικό προξενείο στο Ντουμπάι. Στον οικονομικό τομέα, οι δύο χώρες συνεργάζονται από το 1960, δεδομένου ότι και οι δύο βρίσκονται στη Μέση Ανατολή. Υπάρχουν δεκάδες Κύπριοι ομογενείς που ζουν και εργάζονται στα ΗΑΕ, κυρίως εργαζόμενοι της Joannou & Paraskevaides.

## Κυπριακό Κέντρο Εμπορίου στο Ντουμπάι
Ως μέρος του προγράμματος διμερούς προσέλκυσης επενδύσεων, η Κύπρος άνοιξε το Κυπριακό Εμπορικό Κέντρο στο Ντουμπάι, ένα μη κερδοσκοπικό οργανισμό, το 1977.

## Παραπομπές


Κατηγορία:Διμερείς σχέσεις της Κύπρου
Κατηγορία:Διμερείς σχέσεις των Ηνωμένων Αραβικών Εμιράτων
Επαρχία Γιάμπολ

Η **Επαρχία Γιάμπολ** αποτελεί μια από τις 28 επαρχίες της Βουλγαρίας και μία από τις 3 που συνορεύουν με την Τουρκία. Πήρε το όνομα της από την πρωτεύουσα της, το Γιάμπολ. Σε επίσημη απογραφή του Φεβρουάριου του 2011 αριθμούσε 131.447 κατοίκους και σε εκτιμήσεις του 2015 αριθμούσε 125.724 κατοίκους. Η επαρχία διαιρείται σε 5 δήμους.

## Πληθυσμιακά στατιστικά
Ο συνολικός πληθυσμός της επαρχίας ανερχόταν στα 156.080  άτομα σύμφωνα με απογραφή του 2001, εκ των οποίων το 49,2% ήταν άνδρες και το 50,8% γυναίκες. Στα τέλη του 2009, ο πληθυσμός της επαρχίας, που ανακοινώθηκε από το Βουλγαρικό Εθνικό Στατιστικό Ινστιτούτο, αριθμούσε 138.429 άτομα εκ των οποίων το 27% ήταν κάτοικοι ηλικίας άνω των 60 ετών.

### Εθνοτικές ομάδες
Εθνοτικές ομάδες (απογραφή του 2011): Συνολικός πληθυσμός: 131.447 άτομα:
*Βούλγαροι: 106.884 (85,85%)
*Ρομά: 10.433 (8,48%)
*Τούρκοι: 3.600 (2,93%) 
*Άλλοι και απροσδιόριστοι: 2.145 (1,74%)

Άλλα 8.385 άτομα στην επαρχία δεν δήλωσαν την εθνοτική τους ομάδα στην απογραφή του 2011.

### Θρήσκευμα
Θρησκευτική προσήλωση στην επαρχία σύμφωνα με την απογραφή του 2001:

## Δείτε επίσης
*Επαρχίες της Βουλγαρίας
*Γιάμπολ

## Παραπομπές


Γιαμπολ
Διονύσιος Θερειανός

Ο **Διονύσιος Θερειανός** (1834–1897) ήταν Έλληνας λόγιος και δημοσιογράφος.

## Βιογραφικά στοιχεία
Γεννήθηκε το 1834 στη Ζάκυνθο και μετά την ολοκλήρωση των γυμνασιακών σπουδών του και την παρακολούθηση μαθημάτων στην Ιόνιο Ακαδημία, στην Κέρκυρα με δάσκαλο τον Ιωάννη Οικονομίδη, μετεγκαταστάθηκε στην Τεργέστη το 1850. Ο πατέρας του ήταν εφημέριος της ελληνικής παροικίας στην πόλη και ο Θερειανός έμεινε εκεί για το υπόλοιπο της ζωής του. Ολοκλήρωσε την εκπαίδευσή του σε πανεπιστήμιο της Γερμανίας, παρακολουθώντας μαθήματα φιλοσοφίας και φιλολογίας. Ωστόσο το μεγαλύτερο μέρος των γνώσεών του σχετικά με την αρχαιολογία το απέκτησε όντας αυτοδίδακτος. Μετά την επιστροφή του στην Τεργέστη υπήρξε συνεργάτης της εφημερίδας *Νέα Ημέρα*, μία από τις γνωστότερες ελληνικές εφημερίδες της πόλης, ενώ μεταξύ 1861 και 1883 εξέδιδε σε συνεργασία με τον Θεαγένη Λιβαδά την εβδομαδιαία επιθεώρηση *Κλειώ*. Στα έντυπα αυτά ο Θερειανός δημοσίευε κυρίως πολιτικά άρθρα και ιστορικές ή κοινωνικές επιφυλλίδες.

Η καθαρότητα του λόγου και του ύφους του Θερειανού αλλά και του Λιβαδά τους κατέστησε κορυφαίους της Τεργεσταίας Σχολής. Μερικά από τα σημαντικότερα έργα του ήταν τα εξής: *Νύξεις περί του ομηρικού ζητήματος* (1866), *Φιλολογικαί υποτυπώσεις* (1885), *Διάγραμμα στωικής φιλοσοφίας* (1892). Ωστόσο, ένα από τα σημαντικότερα έργα του ήταν μία τρίτομη *Βιογραφία του [[Αδαμάντιος Κοραής|Αδαμάντιου Κοραή]]* (1889-90). Ο Θερειανός απεβίωσε το 1897 στην Τεργέστη. Κληροδότησε τη χρηματική του περιουσία στη Βαυαρική Ακαδημία, ενώ δώρησε τη βιβλιοθήκη του στις δημοτικές βιβλιοθήκες της Ζακύνθου και της Τεργέστης καθώς και στο Γερμανικό Αρχαιολογικό Ινστιτούτο Αθηνών.

## Παραπομπές


## Εξωτερικοί σύνδεσμοι
*Παραθέματα έργων του Θερειανού - Σπουδαστήριο Νέου Ελληνισμού

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες λόγιοι του 19ου αιώνα
Κατηγορία:Έλληνες φιλόλογοι
Βασίλειος Ρομφέης

Ο **Βασίλειος Ρομφέης** ήταν Έλληνας κλέφτης την περίοδο της Τουρκοκρατίας τον 18ο και 19ο αιώνα. Γεννήθηκε το 1774 στη Νάουσα και άρχισε τις επαναστατικές του δραστηρίοτητες στο Βέρμιο. Το 1795, ο Αλή Πασά, που είχε δημιουργήσει το Πασαλίκι των Ιωαννίνων, προσπάθησε να καταλάβει τη Νάουσα. Αυτό οδήγησε τον Ρομφέη και τον υπολοχαγό του Αναστάσιο Καρατάσο να υπερασπιστεί την πόλη, η οποία απολάμβανε καθεστώς ημιαυτονομίας εντός της Οθωμανικής Αυτοκρατορίας. Από το 1795 έως το 1804 τα στρατεύματα του Αλή Πασά πολέμησαν για να εισέλθουν στη Νάουσα. Ο Ρομφέης και τα στρατεύματά του υπερασπίστηκαν την πολιορκημένη πόλη για πέντε μήνες έως ότου, μετά από μια τελική μάχη, νικήθηκαν και αναγκάστηκαν να εγκαταλείψουν την περιοχή. Ο Ρομφέης βρήκε καταφύγιο στη Θεσσαλονίκη, ενώ η σύζυγός του, ο γιος και η κόρη του φυλακίστηκαν και μεταφέρθηκαν στα Ιωάννινα. Κατέβαλε μεγάλες προσπάθειες για να απελευθερώσει την οικογένειά του, χωρίς αποτέλεσμα. Τελικά έγινε μοναχός στο Άγιο Όρος, όπου αργότερα έχασε τα λογικά του και δεν ξέρουμε τι απέγινε.

## Παραπομπές


Κατηγορία:Έλληνες επαναστάτες
Κατηγορία:Έλληνες Χριστιανοί μοναχοί
Κατηγορία:Ιστορία της Ημαθίας
Παιδική εργασία

[μικρογραφία|Ανήλικη πωλήτρια στην [Καμπότζη]]
Ο όρος** παιδική εργασία **αναφέρεται στην εκμετάλλευση των παιδιών μέσω οποιασδήποτε μορφής εργασίας που τους αφαιρεί το δικαίωμα από την εκπαίδευση και είναι ψυχικά, σωματικά, κοινωνικά ή ηθικά επιζήμια Η εκμετάλλευση αυτή απαγορεύεται από τη νομοθεσία σε παγκόσμιο επίπεδο. Εξαιρέσεις περιλαμβάνουν τα παιδιά καλλιτέχνες, τα οικογενειακά καθήκοντα και ορισμένες μορφές παιδικής εργασίας που ασκούνται από αυτόχθονες πληθυσμούς όπως οι Άμις.

Η παιδική εργασία υπάρχει από την αρχαιότητα. Κατά τη διάρκεια του 19ου και των αρχών του 20ού αιώνα, πολλά παιδιά ηλικίας 5-14 ετών από φτωχότερες οικογένειες δούλευαν στον δυτικό κόσμο και στις αποικίες του. Αυτά τα παιδιά εργάζονταν κυρίως στη γεωργία, στα εργοστάσια, στην εξόρυξη. Με την άνοδο του εισοδήματος των νοικοκυριών, τη διαθεσιμότητα σχολείων και τη θέσπιση νόμων για την παιδική εργασία, τα ποσοστά παιδικής εργασίας μειώθηκαν.

Στις φτωχότερες χώρες του κόσμου, περίπου το 1 στα 4 παιδιά ασκούν εργασία, ο μεγαλύτερος αριθμός των οποίων (29%) ζει στην υποσαχάρια Αφρική. Το 2017, τέσσερα αφρικανικά έθνη (Μάλι, Μπενίν, Τσαντ και Γουινέα Μπισσάου) πάνω από το 50% των παιδιών ηλικίας 5-14 ετών ασκήσαν κάποια μορφή εργασίας. Η συντριπτική πλειοψηφία της παιδικής εργασίας βρίσκεται στις αγροτικές περιοχές και στις υποανάπτυκτες χώρες. Η φτώχεια και η έλλειψη σχολείων θεωρούνται η κύρια αιτία της παιδικής εργασίας.

Σε παγκόσμιο επίπεδο, τα ποσοστά μειώθηκαν από 25% σε 10% μεταξύ 1960 και 2003, σύμφωνα με την Παγκόσμια Τράπεζα. Παρ 'όλα αυτά, ο συνολικός αριθμός των παιδιών που εργάζονται παραμένει υψηλός, ενώ η UNICEF και η ΔΟΕ αναγνωρίζουν ότι περίπου 168 εκατομμύρια παιδιά ηλικίας 5-17 ετών παγκοσμίως ασκούσαν μία μορφή εργασίας το 2013.

## Παραπομπές



Κατηγορία:Παιδική ηλικία
Κατηγορία:Εργατικό Δίκαιο
Κατηγορία:Δικαιώματα του παιδιού
Κατηγορία:Εμπορία ανθρώπων
Ziggo Dome

Το **Ziggo Dome** είναι ένα κλειστό στάδιο στο Άμστερνταμ της Ολλανδίας. Ονομάστηκε έτσι από την καλωδιακή τηλεοπτική εταιρία Ziggo. Το 2014, ανακοινώθηκαν τα Ziggo Dome Awards, αναδεικνύοντας τους καλλιτέχνες που ερμήνευαν στο στάδιο.

## Αρχιτεκτονική
200px|μικρογραφία|αριστερά|Arena bowl (2015)
Το Ziggo Dome σχεδιάστηκε από τους Benthem Crouwel Architects. Ωστόσο, το όνομα 'Dome' (θόλος) παραπέμπει σε θόλο, αλλά δεν υπάρχουν κυκλικά σχήματα πάνω στο στάδιο. Το κτήριο έχει σχήμα τετράγωνου, το μέγεθος είναι 90 με 90 μέτρα, με ύψος 30 μέτρα. Στο εξωτερικό μέρος του Ziggo Dome, σε μαύρο φόντο, είναι πλήρως επενδεδυμένο με συνολικά 840.000 φώτα LED, όπου μπορούν να εμφανιστούν εικόνες βίντεο.

Το κτίριο έχει σχεδιαστεί για ενισχυμένη μουσική, αλλά είναι πολλαπλών χρήσεων και μπορεί επίσης να είναι κατάλληλο για διαγωνισμούς τένις και korfball, πισίνα ολυμπιακών διαστάσεων ή παγοδρόμιο με ελάχιστες προσαρμογές.

## Αξιοσημείωτα γεγονότα
Το Ziggo Dome έχει χρησιμοποιηθεί σε μεγάλο βαθμό για συναυλίες. Aπό το 2017, κατατάσσεται πίσω από το Madison Square Garden, το SSE Hydro, τo Manchester Arena και το O2 Arena του Λονδίνου ως 5ο πολυάσχολο συναυλιακό χώρο στον κόσμο.

Από το 2016, ο τελικός της Korfbal League, η μεγαλύτερη Korfball league στην Ολλανδία, λαμβάνει χώρα στο Ziggo Dome μέχρι το 2019. Αυτό ανακοινώθηκε από τον ολλανδικό φορέα διοίκησης του korfball τον Ιούλιο του 2015. Προηγουμένως, η εκδήλωση διεξήχθη εδώ και πάνω από 30 χρόνια στο Ahoy Rotterdam.

## Παραπομπές


## Επιπλέον ιστοσελίδες

* 
* Venue information

Κατηγορία:Αθλητικές εγκαταστάσεις στην Ολλανδία
Φράγμα Ποταμών Αμαρίου

Το **φράγμα των Ποταμών** είναι ένα τεχνητό φράγμα στο νομό Ρεθύμνου στην περιοχή Ποταμοί στο Αμάρι. Το φράγμα κατασκευάστηκε για να συλλέξει το νερό της κοιλάδας του Αμαρίου ώστε να δημιουργηθεί η Λίμνη Ποταμών .Το νερό χρησιμοποιείται κυρίως για αρδευτικούς λόγους.

Η ιδέα για την κατασκευή του φράγματος χρονολογείται από το 1965. Το έργο εγκαινιάστηκε το 2009 και η λίμνη βρίσκεται στην κοιλάδα του Αμαρίου, 25 χιλιόμετρα νοτιοανατολικά του Ρεθύμνου.

Τα χαρακτηριστικά του φράγματος είναι:

Το παρόν έργο ανέλαβε ο Οργανισμός Ανάπτυξης Κρήτης (Ο.Α.Κ) σε συνεργασία με το Υπουργείο Υποδομών και Μεταφορών. Ο προϋπολογισμός του έργου είναι 3.242.481,80 ευρώ. Ο αρχικός σκοπός του έργου ήταν η αξιοποίηση του, για την άρδευση 14.000 στρεμμάτων του κάμπου Ρεθύμνου και περιλάμβανε την κατασκευή του φράγματος στην περιοχή της Λίμνης Ποταμών, την κατασκευή κεντρικού αγωγού μεταφοράς νερού, δίκτυα διανομής και περιμετρικό δρόμο του ταμιευτήρα του φράγματος. Στην συνέχεια υπογράφτηκε σύμβαση μεταξύ του Ο.Α.Κ και της ΤΕΡΝΑ ΕΝΕΡΓΕΙΑΚΗ , η οποία είναι η κατασκευαστική εταιρία. Η σύμβαση αυτή αφορούσε την μελέτη, την χρηματοδότηση, την κατασκευή, και την εκμετάλλευση του Υβριδικού σταθμού για παραγωγή ηλεκτρικής ενέργειας και το 2019 εγκρίθηκαν οι Περιβαλλοντολογικοί Όροι του. Η αξία της επένδυσης ξεπερνά τα 240.000.000 ευρώ και η υλοποίηση του έργου, θα βοηθήσει στην αντιμετώπιση του ενεργειακού ελλείμματος της Κρήτης, καθώς θα επιφέρει και συνοδευτικά οφέλη στο Ρέθυμνο και στη Κρήτη.

## Παραπομπές


## Πηγές
https://oakae.gr/erga-ypodomon/ydravlika-erga/fragma-potamon-amariou-rethymnou/

https://www.terna-energy.com/wp-content/uploads/2020/07/Environmental-Statement-2019.pdf

https://oakae.gr/i-etairia/

https://ypodomes.com/ypegrafi-i-symvasi-gia-to-fragma-potamon-amarioy/

https://deyar.eu/services/fragma/?doing_wp_cron=1638956682.2217400074005126953125 

https://www.terna-energy.com/el/

Π
Κατηγορία:Δήμος Αμαρίου
Νόα Λάιλς

Ο **Νόα Λάιλς** (*Noah Lyles*, γενν. 18 Ιουλίου 1997) είναι Αμερικανός αθλητής του στίβου, που ειδικεύεται στους αγώνες ταχύτητας. Αναδείχθηκε χρυσός Ολυμπιονίκης στους Ολυμπιακούς Αγώνες του 2024 στα 100 μέτρα και χάλκινος στα 200 μέτρα. Στο Παγκόσμιο Πρωτάθλημα του 2023 ήταν νικητής τόσο στα 100 μέτρα, όσο και στα 200 μέτρα κατακτώντας τον τίτλο του αθλητή της χρονιάς της World Athletics.

## Σταδιοδρομία
Κατέκτησε το χρυσό μετάλλιο στα 200 μέτρα αγοριών στους Ολυμπιακούς Αγώνες Νέων 2014.

Στο Παγκόσμιο Πρωτάθλημα Στίβου Εφήβων 2016 κατέκτησε το χρυσό μετάλλιο και τον τίτλο στα 100 μέτρα, με χρόνο 10.17 δευτερόλεπτα. Το χρυσό μετάλλιο κατέκτησε και στα 4 x 100 μέτρα σκυταλοδρομία, μαζί με την ομάδα των Ηνωμένων Πολιτειών.

Στη σεζόν κλειστού στίβου το 2017, έσπασε το παγκόσμιο ρεκόρ στα 300 μέτρα κλειστού, με χρόνο 31.87 δευτερόλεπτα.

Στο Ηπειρωτικό Κύπελλο Στίβου 2018 κατέκτησε το χρυσό μετάλλιο στα 100 μέτρα και στα 4 x 100 μέτρα σκυταλοδρομία ανδρών, συμμετέχοντας με την Αμερική.

Στο μίτινγκ Athletissima 2019 της Λωζάνης, έκανε χρόνο 19.50 δευτερόλεπτα στα 200 μέτρα, τον τέταρτο καλύτερο χρόνο όλων των εποχών. Στο Παγκόσμιο Πρωτάθλημα Στίβου 2019 στην Ντόχα κατέκτησε το χρυσό μετάλλιο στα 200 μέτρα με χρόνο 19.83.

## Στατιστικά
Όλα τα στατιστικά παρμένα από την IAAF.

### Ατομικά ρεκόρ

### Ρεκόρ ανά σεζόν
*Ο χρόνος σε δευτερόλεπτα και η θέση του στην παγκόσμια κατάταξη στην παρένθεση.* 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αθλητές δρόμων ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χάλκινοι Ολυμπιονίκες του στίβου
Κατηγορία:Αμερικανοί Ολυμπιονίκες
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χρυσοί Ολυμπιονίκες του στίβου
Nederlandse Publieke Omroep

Το **Nederlandse Publieke Omroep** (συχνά αναφέρεται με τη συντομογραφία **NPO**, που σημαίνει "Ολλανδική Δημόσια Ραδιοτηλεόραση") ή *Ολλανδικό Ίδρυμα Ραδιοφώνου και Τηλεόρασης* είναι Ολλανδικός δημόσιος ραδιοτηλεοπτικός οργανισμός που διαχειρίζεται όλες τις δημόσιες ραδιοτηλεοπτικές συχνότητες στην Ολλανδία. Το NPO είναι επίσης ο κάτοχος της άδειας ραδιοφάσματος και των δημόσιων συχνοτήτων DVB-T και DAB +.

## Media Act 2008
Σύμφωνα με το άρθρο 2 παράγραφος 2 του Ολλανδικού Νόμου περί Μέσων Ενημέρωσης του 2008, η NPO διορίστηκε ως η διοργανώτρια οργάνωση του δημόσιου ραδιοτηλεοπτικού συστήματος της Ολλανδίας μέχρι το 2020. Επικεφαλής της οργάνωσης υπάρχουν δύο φορείς: Διοικητικό Συμβούλιο που διαχειρίζεται ολόκληρο το δημόσιο σύστημα τηλεοπτικής και ραδιοφωνικής μετάδοσης και το εποπτικό συμβούλιο.

## Ιστορία
Πριν από την αναδιοργάνωση το 2000, το ολλανδικό δημόσιο ραδιοτηλεοπτικό σύστημα διοικόταν από άλλο δημόσιο ραδιοτηλεοπτικό οργανισμό, τον Nederlandse Omroep Stichting (NOS).

Στις 18 Μαΐου 2019, μετά τη νίκη της Ολλανδίας στον Διαγωνισμό Τραγουδιού της Eurovision 2019, με το τραγούδι της "Arcade", η NPO (σε συνεργασία με το AVROTROS και το NOS θα συνδιοργανώσουν τον Διαγωνισμό Τραγουδιού της Eurovision 2020.

## Στόχοι
Οι στόχοι του NPO είναι:
* Προώθηση της συνεργασίας και της συνοχής μεταξύ των εθνικών ραδιοτηλεοπτικών φορέων
* Παροχή ραδιοτηλεοπτικών φορέων με χρόνο / χώρο αέρα στα μέσα
* Διανομή του προϋπολογισμού μεταξύ των ραδιοτηλεοπτικών φορέων
* Παροχή υποστήριξης διανομής (πωλήσεων) και υποτιτλισμού για ραδιοτηλεοπτικούς φορείς
* Διεξαγωγή ανεξάρτητης έρευνας σχετικά με την ποιότητα και την εικόνα των καταναλωτών των ραδιοφωνικών, τηλεοπτικών και διαδικτυακών πλατφορμών

## Εκπροσώπηση σε διεθνείς οργανισμούς
Το NPO είναι ενεργό μέλος της Ευρωπαϊκής Ραδιοτηλεοπτικής Ένωσης.

## Βραβεία
Το 2013, το NPO έγινε ο νικητής του βραβείου για το Καλύτερο τηλεοπτικό σενάριο από έναν νεοφερμένο (για το σενάριο της ταινίας The Deflowering of Eva Van End, που γράφτηκε από την Anne Barnhoorn σε συνεργασία με NPO).

## Παραπομπές


## Επιπλέον διάβασμα
* Media act and media policy  — Government.nl
* Broadcasters  — Government.nl

## Επιπλέον ιστοσελίδες
* 

Κατηγορία:Τηλεοπτικοί σταθμοί στην Ολλανδία
Παγκόσμιο Κύπελλο Συλλόγων Ποδοσφαίρου 2007

To **Παγκόσμιο Κύπελλο Συλλόγων 2007** (επισήμως: *FIFA Club World Cup Japan 2007 presented by [[Toyota]]*) ήταν μία ποδοσφαιρική διοργάνωση που διεξήχθη από τις 7 έως τις 16 Δεκεμβρίου 2007. Ήταν η 4η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στην Ιαπωνία. Τροπαιούχος ανεδείχθη η ιταλική Μίλαν που κέρδισε στον τελικό με 4-2 τη αργεντίνικη Μπόκα Τζούνιορς.

## Συμμετέχουσες ομάδες

### Πλευ Οφ

### Προημιτελικά

### Ημιτελικά

### Τελικός

## Εξωτερικοί σύνδεσμοι
Το Παγκόσμιο Κύπελλο Συλλόγων ΦΙΦΑ σύμφωνα με την ιστοσελίδα στατιστικής ποδοσφαίρου rsssf.

2007
Στεπάν Μαλχασιάντς

Ο **Στέπανος Σάργκσι Μαλκάσιαντς** (; 7 Νοεμβρίου 1857 &ndash; 21 Ιουλίου 1947) ήταν Αρμένιος ακαδημαϊκός, φιλόλογος, γλωσσολόγος και λεξικογράφος. Ως ειδικός στην κλασική αρμενική λογοτεχνία, ο Μαλκάσιαντς έγραψε κριτικά έργα και μετέφρασε τα έργα πολλών κλασσικών Αρμενίων ιστορικών στην σύγχρονη αρμενική, ενώ συνεισέφερε για 70 χρόνια στην εμβάθυνση της μελέτης για την αρμενική γλώσσα.

## Παραπομπές


## Περαιτέρω ανάγνωση
* (in Armenian) Badikyan, Khachik. "Ստեփան Մալխասյանց" ("Stepan Malkhasyants"). *Azg*. November 1, 2007.
* Garibyan A. "Armenia's Greatest Philologist: To the Centennial of S.S. Malkhasyants." *Communist*. December 26, 1957.
* (in Armenian) Malkhasyants, Stepan. *Material for Armenian Intellectuals' Biographies and Bibliographies*. Yerevan, 1962.

## Εξωτερικοί σύνδεσμοι
* Αρμενικό Επεξηγηματικό Λεξικό ή επίσης εδώ (ՀԱՅԵՐԷՆ ԲԱՑԱՏՐԱԿԱՆ ԲԱՌԱՐԱՆ) του Στεπάν Μαλκάσιαντς (περίπου 130.000 λήμματα). Ερεβάν, το 1944. Σε 4 τόμους. Ένα από τα πληρέστερα αρμενικά λεξικά. Γραμμένο στην κλασική αρμενική ορθογραφία.

Κατηγορία:Σοβιετικοί αρμενικής καταγωγής
Κατηγορία:Σοβιετικοί γλωσσολόγοι
Τσεχοσλοβακική Τηλεόραση

Η **Τσεχοσλοβακική Τηλεόραση (ČST)** ιδρύθηκε την 1η Μαΐου 1953 στην Τσεχοσλοβακία. Λειτουργούσε μέχρι τα μεσάνυχτα της 31ης Δεκεμβρίου 1992 προς την 1η Ιανουαρίου 1993, όταν η Τσεχοσλοβακία διαλύθηκε. 

## Ιστορία
μικρογραφία|Στούντιο έγχρωμων μεταδόσεων
[μικρογραφία|Το κτίριο της Česká televize (τσεχική τηλεόραση) στην [Πράγα]]
Η ČST ξεκίνησε ως ενιαίο κανάλι, μεταδίδοντας πρόγραμμα καθημερινά για λίγες ώρες. Η πρώτη μετάδοση προγράμματος ήταν μια μικρή παράσταση από τον Φράντισεκ Φιλίποφσκι την 1η Μαΐου 1953. Στις 11 Φεβρουαρίου του 1955, μεταδόθηκε η πρώτη ζωντανή εκπομπή με έναν αγώνα χόκεϊ επί πάγου από την Πράγα.

Όπως όλα τα άλλα μέσα ενημέρωσης στην Κομμουνιστική Τσεχοσλοβακία, ο σταθμός υπόκειντο σε μεγάλη λογοκρισία. Ωστόσο, ως μέρος της διαδικασίας κοινωνικής απελευθέρωσης, το 1968, για λίγες μέρες το ČST προέβαλλε εκπομπές για την Άνοιξη της Πράγας. Ωστόσο, το 1969, το κανάλι επέστρεψε στο ίδιο καθεστώς λογοκρισίας όπως και προηγουμένως, το οποίο επηρέασε και τα υπόλοιπα εθνικά μέσα ενημέρωσης.

### Έναρξη δεύτερου καναλιού
Στις 10 Μαΐου του 1970, η Τσεχοσλοβακική Τηλεόραση άρχισε να εκπέμπει ένα δεύτερο κανάλι, το ČST TV2.

### Μετακίνηση σε έγχρωμο
Στις 9 Μαΐου του 1973 το κανάλι υπέστη τεχνικές βελτιώσεις, όταν ξεκίνησαν οι πρώτες τακτικές έγχρωμες εκπομπές στο TV2. Το πρώτο κανάλι ακολούθησε δύο χρόνια μετά. 

Στο τέλος της δεκαετίας, το 1979, εγκαινιάστηκε ένα κτίριο και ένα στούντιο στο Κάβτσι χόρι της Πράγας, το οποίο στέγαζε το τμήμα ειδήσεων της ČST.

### Διαίρεση του ČST TV2
Μετά το Νοέμβριο του 1989, το κανάλι αναμορφώθηκε ριζικά. Το πρώτο πρόγραμμα μετονομάστηκε σε F1 (ομοσπονδιακό κανάλι), ενώ το δεύτερο πρόγραμμα διασπάστηκε στο ČTV (Τσεχία) και S1 (Σλοβακία). Στις 14 Μαΐου 1990 εγκαινιάστηκε ένα τρίτο τσεχικό κανάλι, γνωστό ως ΟΚ3 (τσεχία: Otevřený kanál tři, ελληνικά: Ανοικτό Κανάλι τρία), χρησιμοποιώντας τις συχνότητες που προορίζονταν για τα σοβιετικά κανάλια. Ένα παρόμοιο κανάλι για τους Σλοβάκους τηλεθεατές, το ΤΑ 3, δημιουργήθηκε στις 6 Ιουνίου 1991 (εξέπεμψε από τον Αύγουστο του 1991 έως τον Ιούλιο του 1992).

### Βελούδινη Επανάσταση
Κατά τη διάρκεια της βελούδινης Επανάστασης, το προσωπικό της ČST μπήκε στο πλευρό των διαδηλωτών πολύ γρήγορα, επιτρέποντας τους να διαδώσουν σημαντικά μηνύματα. Επίσης προβλήθηκαν έκτακτες εκπομπές από τις διαδηλώσεις.

## Βελούδινο διαζύγιο και επίδραση στη Τσεχοσλοβακική τηλεόραση
Η ČST εξαφανίστηκε μαζί με την Τσεχοσλοβακία στις 31 Δεκεμβρίου 1992. Λόγω της διάσπασης της χώρας σε δύο ανεξάρτητα κράτη, την Τσεχική Δημοκρατία και τη Σλοβακία, η ČST έκλεισε. Οι νέοι φορείς που προέκυψαν είναι οι παρακάτω:

* Τσεχική Τηλεόραση, *[[Česká televize]]* (ČT)
* Σλοβακική Τηλεόραση, *[[Ραδιοτηλεόραση της Σλοβακίας|Slovenská televízia]]* (STV)

## Παραπομπές


## Εξωτερικοί σύνδεσμοι
* 

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1953
Κατηγορία:Κρατικοί ραδιοτηλεοπτικοί σταθμοί
Κατηγορία:Μέλη της Ευρωπαϊκής Ραδιοτηλεοπτικής Ένωσης
Κατηγορία:Πρώην τηλεοπτικοί σταθμοί